open-index/open-wikipedia-markdown huggingface dataset:
Det syvende segl

***Det syvende segl***, (originaltittel: *Det sjunde inseglet*) er en svensk dramafilm fra 1957 skrevet og regissert av Ingmar Bergman, med blant andre Max von Sydow, Bibi Andersson, Nils Poppe, Gunnar Björnstrand, Inga Landgré og Bengt Ekerot i hovedrollene.

## Handling
En desillusjonert ridder Antonius Block og hans kyniske ekvipator Jöns kommer tilbake fra korstogene for å finne hjemlandet deres herjet av Svartedauden. Ridderen møter Døden, som han utfordrer til en omgang sjakk - ​​og tror at han kan overleve så lenge spillet fortsetter. Spillet de starter fortsetter deretter gjennom historien. 

## Skuespillere
* Gunnar Björnstrand som Jöns
* Bengt Ekerot som Døden
* Nils Poppe som Jof
* Max von Sydow som en ridder ved navn Antonius Block
* Bibi Andersson som Mia, Jofs kone
* Inga Landgré som Karin, Blocks kone
* Åke Fridell som en smed ved navn Plog
* Inga Gill som Lisa, smedens kone
* Erik Strandmark som Jonas Skat
* Bertil Anderberg som Raval, en tyv
* Gunnel Lindblom en stum ung kvinne
* Maud Hansson som en heks
* Gunnar Olsson som Albertus Pictor
* Anders Ek som en munk

## Den svenske kulturkanonen
I 2025 ble *Det syvende segl* tatt opp i Sveriges kulturkanon i kategorien «Film og scenekunst».

## Referanser

 


## Eksterne lenker
*
Sergej Trubetskoj

**Sergej Petrovitsj Trubetskoj** (russisk: *Сергей Петрович Трубецкой*, født 29. august 1790 i Nizjnij Novgorod, død 22. november 1860 i Moskva) var en russisk militær.

Trubetskoj, som var stabsoberste og guvernør i Kyiv, var en av organisatorene i dekabristenes politiske bevegelse. Han stod Nikita Muravjov nær i sine oppfatninger og ble utsett til dekabristenes leder og diktator ved dekabristopprøret den 26. desember 1825, men kom aldri til Petersplassen i St. Petersburg der opprøret fant sted - og søkte snart tilflukt i den østerrikske ambassade. Han ble til tross for dette dømt til døden for sin delaktighet i planen. Straffen ble omgjort til livstids tvangsarbeid i Sibir. Trubetskoj fikk imidlertid vende tilbake derfra i 1856.

## Referanser


## Kilder
*
Anne Lise Ådnøy

**Anne Lise Ådnøy** (født 30. august 1957) er biskop i Stavanger bispedømme. 

Hun var elev ved Stavanger katedralskole i årene 1973–1976.

Ådnøy var domprost i Stavanger fra 2011 til hun ble innsatt som biskop 17. mars 2019. Som domprost var hun allerede før dette fungerende biskop, etter at Ivar Braut gikk av i oktober 2018. Før hun ble domprost jobbet hun som prest i Stavanger og på Nordmøre.

Ådnøy har bedt for at amerikanske kvinner skal ha rett til selvbestemt abort. 

Ådnøy har varslet at hun går av som biskop med siste arbeidsdag 19. april 2026.

## Referanser


## Eksterne lenker
*CV og presentasjon i forbindelse med nominasjonen til biskop
Vitenskapsåret 1736

**Vitenskapsåret 1736** er en oversikt over hendelser, prisvinnere, fødte og avdøde personer med tilknytning til vitenskap i 1736.

## Geografi
* June 19 – Det franske vitenskapsakademiets ekspedisjon ledet av Pierre Louis Maupertuis, med følge av Anders Celsius, begynner arbeidet med å måle en meridianbue i finske Tornedalen.

## Matematikk
* Leonhard Euler begynner arbeidet på verket «Mechanica», og får publisert en artikkel der han diskuterer problemet med broene i Königsberg.
* Euler får publisert det første beviset for Fermats lille teorem.
* Sir Isaac Newton's verk «Method of Fluxions», fra 1671, blir publisert for første gang, posthumt. Verket beskriver metoder for differensialregning. Thomas Bayes får publisert et forsvar for dets logiske innhold, mot George Berkeleys (anonyme) kritikk.

## Botanikk
* Charles Marie de La Condamine og François Fresneau de la Gataudière utforsker de første vitenskapelige studier av naturgummi på reise i Peru, Ecuador og Guyana.
* Albrecht von Haller blir direktør for en nyåpnet botanisk hage ved Georg-August-Universität Göttingen.

## Prisvinnere
* Copleymedaljen: John Theophilus Desaguliers for eksperimenter om Newton's mekanikk.

## Fødsler

|-
|rowspan=2|Januar ||19. || James Watt || skotsk || matematiker og ingeniør ||align=center|83 ||align=center|1819 || 
|-
| 25. || Joseph Louis Lagrange || italienskfransk || matematiker og astronom ||align=center|77 ||align=center|1813 || 

|Februar || 19.|| Daniel Solander || svensk || botaniker ||align=center|49 ||align=center|1782 || 
|-
|Juni ||14. || Charles Augustin  Coulomb || fransk || fysiker ||align=center|70 ||align=center|1806 || 

|September ||15. || Jean Sylvain Bailly || fransk || matematiker og astronom ||align=center|57 ||align=center|1793 || 
|}

## Dødsfall

|-
|Februar || 7. || Stephen Gray || britisk || fysiker ||align=center|69 ||align=center|1666 || 

|September ||16. || Daniel Gabriel Fahrenheit || tysk || fysiker og ingeniør ||align=center|50 ||align=center|1686 || 
|}


Fahrenheit_small.jpg|Daniel Gabriel Fahrenheit(1686–1736)
Daniel_Solander.jpg|Daniel Solander(1736–1782)
Jean_Sylvain_Bailly,_Maire_de_Paris.png|Jean Sylvain Bailly(1736–1793)
Charles_de_Coulomb.png|Charles Augustin  Coulomb(1736–1806)
Лагранж.jpg|Joseph Louis Lagrange(1736–1813)
James_Watt_by_Henry_Howard.jpg|James Watt(1736–1819) 


## Referanser
Jan Němec (gresskikjører)

**Jan Němec** (født 22. mars 1976) er en tsjekkisk gresskikjører. Han dominerte sporten i 2000-årene og har vunnet verdenscupen sammenlagt elleve ganger og har blitt verdensmester 16 ganger.

Han ble verdensmester første gang i 2001 (to gull), og vant også i 2003 (ett gull), 2005 (to gull), 2007 (to gull), 2009 (tre gull), 2011 (to gull), 2013 (to gull) og 2015 (to gull).

Han vant verdenscupen sammenlagt hvert år fra 2002 til 2012. I 2013 ble han nummer to. Han har 83 verdenscupseire individuelt.

## Se også
*Liste over mestvinnende verdenscupvinnere i skisport

## Fotnoter og referanser


## Eksterne lenker
*Jan Němec hos Det internasjonale skiforbundet
Eberhard Kolb

**Eberhard Kolb** (født 8. august 1933 i Stuttgart) er en tysk historiker, kjent for sin forskning på tysk historie i det 19. og det 20. århundre. Han er professor emeritus i historie ved Universität zu Köln. Han ble i 2004 tildelt Verdienstkreuz 1. Klasse i Forbundsrepublikkens fortjenstorden.

## Verk
* Kolb, E. (2004). *The Weimar Republic.* Routledge.

## Referanser
Odesa internasjonale lufthavn

**Odesa internasjonale lufthavn** (IATA: **ODS**, ICAO: **UKOO**) er en internasjonal lufthavn ved Ukrainas tredje største by, Odesa.  Lufthavnen ble bygget i 1961 og nytt terminalbygg stod ferdig i 2017. Fra lufthavnen er det internasjonal trafikk til destinasjoner, for det meste i Øst-Europa, men ikke i Russland.

## Referanser


## Eksterne lenker
*
Den vesttyske studentbevegelsen i 1960-årene

**Den vesttyske studentbevegelsen i 1960-årene** (også kalt **68er-bevegelsen**) var en protestbevegelse som fant sted i slutten av 1960-årene i Vest-Tyskland.

Bevegelsen var for en stor del en reaksjon mot den oppfattede autoritarianisme og hykleri hos den vest-tyske regjeringen og andre vestlige regjeringer, og studentenes dårlige levevilkår. 

En bølge av protester – noen av dem voldelige – rammet Vest-Tyskland, drevet av den voldelige overreaksjon av politiet og oppmuntret av samtidige protestbevegelser rundt omkring i verden. Etter mer enn et århundre med konservatisme blant tyske studenter, markerte den tyske studentbevegelsen et signifikant skifte til venstresiden og radikalisert av studentaktivisme.

Selv om bevegelsen ofte forbindes med årstallet 1968, da studenter og andre unge mennesker i mange land gjorde samlet opprør mot autoriteter på måter som iblant førte til at myndighetene satte inn politistyrker for å få slutt på protestaksjonene, ansees protestene i Vest-Tyskland å være utløst av at studenten Benno Ohnesorg ble skutt av en politimann i 1967.

## Referanser


## Eksterne lenker
*
Valborg Sønstevold

**Valborg Sønstevold** (født 28. september 1889 på Vang, død 10. mai 1941 i Oslo) var en norsk arkivar og historiker. Sønstevold var tilknyttet Riksarkivet i Oslo fra 1930 og ble ansatt som arkivar i 1934. Hun arbeidet der frem til sin død. Hun utga et verk om Karl Marx og Friedrich Engels for Det norske arbeiderpartiet i 1920 og var senere medarbeider på flere historiske utgivelser.

## Bakgrunn og familie
Valborg Sønstevold var datter av lærer Johan Kristian Hansen Sønstevold og Jørgine Elisabeth Sønstevold (1852-1935). Hun ble født på Vang i Hedmark, men allerede i 1891 er familien flyttet til Trondheim og i 1900 hadde Sønstevold bosatt seg i Kristiania. Hun tok eksamen artium i 1910 og ble cand.philol. i 1920 med en avhandling om Marx og Engels. Hovedoppgaven ble utgitt av Arbeiderpartiet samme år.

## Historiker
Etter fullført hovedfag var hun medarbeider for verket *Kristianias historie* som ble utgitt av Edvard Bull. Sønstevold fullførte det siste bindet etter Bulls død i 1932. Hun var også bidragsyter til verket *Den norske bokhandelens historie* av Harald Tveterås.

## Bibliografi
* *[https://urn.nb.no/URN:NBN:no-nb_digibok_2013031108089 Karl Marx og Friedrich Engels indtil 1848]*, Det Norske Arbeiderpratis Forlag, Kristiania 1920

## Referanser
Storelgen

**Storelgen** er en elg i polert, rustfritt stål som står på Bjøråa rasteplass ved riksvei 3 i Stor-Elvdal kommune i Østerdalen.

Statuen er utformet av Linda Bakke, den ble avduket 15. oktober 2015 og kostet to millioner kroner. Den ble gitt i gave til Stor-Elvdal kommune fra kunstfondet i daværende Sparebank 1 Hedmark. Statens vegvesen utbedret samtidig rasteplassen, og prosjektet kostet til sammen 27 millioner kroner. Stor-Elvdal kommune er ansvarlig for vedlikeholdet av elgen. 

Formålet med å sette opp Storelgen var å forbedre trafikksikkerheten. – «De monotone vegstrekningene gjennom Østerdalen gjør at bilførerne kan bli sløve, og det har ført til utforkjøringsulykker og alvorlige møteulykker. RV 3 ble omtalt som «dødsveien». Vi gjør dette for å få «vekke» bilistene», sa avdelingsdirektør Aud Riseng i Statens vegvesen da statuen ble satt opp. 

Storelgen er med sine 10,3 meter høyde verdens nest høyeste elgstatue. Den var inntil oktober 2019 verdens høyeste, litt høyere enn elgstatuen Mac the Moose i Moose Jaw i Saskatchewan i Canada. Da fikk Mac the Moose påmontert nytt gevir som gjorde den litt større enn Storelgen.

## Referanser


## Eksterne lenker
*
Navn på store tall

Denne artikkelen viser og forklarer bruk av **navnene på store tall**. Tabellen nedenfor viser navn på store tall på norsk, sammen med den matematiske formen i tierpotens. 

På tekster oversatt til norsk fra andre språk, særlig engelsk, blir store tall ofte feiloversatt til på grunn av den korte og den lange skalaen for store tall.  For eksempel er en billion (på norsk) et 1000 ganger så stort tall som *one billion* på engelsk. 

Det finnes også mange ord, som for eksempel det engelske «zillion», som brukes uformelt til å bety store, men uspesifiserte beløp. Andre ord imiterer reelle tallord og har samtidig elementer som viser at det ikke dreier seg om reelle tallverdier; et eksempel er ordet «fantasillion». 

__NOTOC__
## Liste over navn på store tall

## Se også
* Den korte og den lange skalaen for store tall

## Referanser




## Eksterne lenker
*
Alexander Gallus

**Alexander Gallus** (født 1972 i Berlin) er en tysk historiker og starsviter. Han interessefelt er hovedsakelig samtidshistorie og idéhistorie i det 20. århundre.

## Referanser
Ulrich Kluge

**Ulrich Kluge** (født 1935) er en tysk statsviter og sosialhistoriker. Fra 1993 til 2001 var han professor ved Technische Universität Dresden.

## Referanser
Mjeltslekta

**Mjeltslekta** (*Astragalus*) er ei planteslekt i erteblomstfamilien.

Artene er ett- eller flerårige urter, halvbusker eller busker. De kan være hårete eller glatte, og mange har torner. Alle de nordeuropeiske artene har ulikefinnede blader, men i andre områder finnes også arter med likefinnede blader. Blomstene sitter i klaser i bladhjørnene og har en butt kjøl. Akselbladene er grønne eller membranaktige. Utformingen av belgen varierer mye.

*Astragalus* er den mest artsrike slekta av blomsterplanter. Ulike kilder oppgir mellom 1600 og 3000 arter. *ILDIS World Database of Legumes* oppgir 2300 arter. De er utbredt på nesten hele den nordlige halvkule, med flest arter i den irano-turanske regionen i Sentral- og Vest-Asia. I 2015 var 826 arter kjent fra Iran, men det virkelig tallet er antagelig enda høyere. *Astragalus* er viktig i tornebuskvegetasjonen i fjellene i middelhavslandene.

Tragant er en gummi som utvinnes fra noen *Astragalus*-arter i Vest-Asia.

Navnet *mjelt* brukes også om ei nærstående slekt, markmjeltslekta (*Oxytropis*), som har en skarp kjøl på blomsten.

## Utvalgte arter
* kikertmjelt (*A. cicer*)
* strandmjelt (*A. danicus*)
* gulmjelt (*A. frigidus*)
* smellemjelt (*A. penduliflorus*)
* setermjelt (*A. alpinus*)
* blåmjelt (*A. norvegicus*)
* lakrismjelt (*A. glycyphyllos*)
* sandmjelt (*A. arenarius*)

## Galleri

Astragalus centralpinus.JPG|*Astragalus alopecurus*
Astragalus alpinus LC0319.jpg|Setermjelt (*A.&nbsp;alpinus*)
Astragalus cicer RF.jpg|Kikertmjelt (*A. cicer*)
Astragalus dasyanthus habitus 1.jpg|*Astragalus dasyanthus*
Astragalus glycyphyllos Eestis.JPG|Lakrismjelt (*A.&nbsp;glycyphyllos*)
Astragalus testiculatus (in bloom) 2.jpg|*Astragalus testiculatus*


## Litteratur
* 
* 
* 
* 
* 
* 
* 
* 
* 
* 

## Eksterne lenker
*
Vitenskapsåret 1734

**Vitenskapsåret 1734** er en oversikt over hendelser, prisvinnere, fødte og avdøde personer med tilknytning til vitenskap i 1734.

## Matematikk
* George Berkeley får publisert boka «The Analyst», der han kritiserer oppdagelsen av infinitesimalregningen.
* Pierre Bouguer introduserer symbolene \ge for *større eller lik* og \le for *mindre eller lik*.

## Institusjoner
* Rajputprinsen Jai Singh II i Jaipur, India, beslutter å bygge observatoriet Yantra Mandir.

## Prisvinnere
*Copleymedaljen: John Theophilus Desaguliers, fransk-engelsk naturfilosof, for eksperimenter i Newtons fysikk.

## Fødsler

* 23. januar – Wolfgang von Kempelen (død 1804), ungarsk oppfinner.
* 18. april − Elsa Beata Bunge (død 1819), svensk botaniker.

## Dødsfall
* 24. mai − Georg Stahl (født 1660), tysk kjemiker.
* 15. juni −  Giovanni Ceva (født 1647), italiensk matematiker.

## Referanser
Karsten Warholm International 2019

**Karsten Warholm International 2019** var et internasjonalt innendørsstevne i friidrett som ble arrangert 25. januar 2019 i Ulsteinhallen i Ulsteinvik. Dette var den første utgaven av Karsten Warholm International. 

## Resultater menn
### 200 meter
Resultater:

### 400 meter
Resultater:

### 1500 meter
Resultater:

### Lengdehopp
Resultater:

### 4 x 200 meter stafett
Resultater:

## Resultater kvinner
### 200 meter
Resultater:

### 400 meter
Resultater:

### 800 meter
Resultater:

### 3000 meter
Resultater:

### Lengdehopp
Resultater:

## Referanser


## Eksterne lenker
* Karsten Warholm International
Per Brinkemo

**Per-Ingvar Bertil Brinkemo** (født 1960) er en svensk journalist og forfatter.

## Bibliografi
* *Sydafrika - framtidsdrömmar och verkligheter*, (red. Josephine Carlsson, Lunds Universitet, 1991) 
* *Ylva lär sig hundspråk* (Jycketryck, 1993) 
* *Dumpad - den sanna historien om Ahmed Hassan Ali* (Rabén & Sjögren, 2004)  
* *Berömda människor som cyklat i Malmö - En bok om att cykla i motvind och i solljus på gatorna i Malmö* (red. Annika Hörlén, Malmö Stad, 2004) 
* *Rätt och orätt, Filosofiska funderingar*, antologi (red. Suzanna Diskay, Hanna Feist-Wechselblatt, Natur & Kultur, 2005) 
* *Företagarnas flykt - Somalisk flyttning till England* (Fores, 2011) 
* *Mellan klan och stat*  (Timbro förlag 2014)   
**Klanen - Individ, klan och samhälle från antikens Grekland till dagens Sverige (*Timbro förlag, 2018). Skribenter i denna antologi är förutom redaktörerna Per Brinkemo och Johan Lundberg; Mark S. Weiner, Nathan Shachar, Lars Trägårdh, Tomas Lappalainen, Joanne M Ferraro, Jens Stilhoff Sörensen, Anosh Ghasri, Dennis Avorin, Richard Swartz och Abdi-Noor Mohamed

## Referanser
Markmjeltslekta

* reinmjelt (*O.&nbsp;lapponica*)
* masimjelt (*O.&nbsp;deflexa*)
* markmjelt (*O.&nbsp;campestris*)
* lodnemjelt (*O.&nbsp;pilosa*)

**Markmjeltslekta** (*Oxytropis*) er ei planteslekt i erteblomstfamilien.

Artene er flerårige urter. Stengelen er opprett, nedliggende eller kan mangle helt. Bladene er oftest ulikefinnede. Småbladene har tiltrykte hår. Blomstene sitter i tette, runde, langstilkete klaser og har en spiss kjøl. Kronbladene ender i en tagg. Frukten er en hårete belg.

Markmjeltslekta har omtrent 310 kjente arter og er utbredt på den nordlige halvkule med mange arter i Arktis og fjellstrøk. 

Det vitenskapelige navnet kommer fra gresk *oxys*, «spiss» og *tropis*, «kjøl» og viser til blomsten. Navnet *mjelt* brukes også om ei nærstående slekt, mjeltslekta (*Astragalus*), som har en butt kjøl på blomsten.

## Galleri

Oxytropis helvetica 01.JPG|*Oxytropis helvetica* fra de vestlige Alpene
Oxytropis maydelliana (7833342194).jpg|*Oxytropis maydelliana* fra arktisk Canada
Oxytropis monticola 5735.JPG|*Oxytropis monticola* fra Nord-Amerika
Oxytropis oreophila var oreophila 6.jpg|*Oxytropis oreophila* fra fjellene i vestlige USA
Oxytropis sericea (7167281443).jpg|*Oxytropis sericea* fra Nord-Amerika


## Litteratur
* 
* 
* 
* 
* 
* 
* 

## Eksterne lenker
*
Ingrid Berg Mehus

**Ingrid Berg Mehus** er en norsk fiolinist og sanger, utdannet ved Barratt Due musikkinstitutt i Oslo. Hun har i flere år jobbet som fiolinist på nattklubber, og hun deltok i Melodi Grand Prix 2019 med låten «Feel».

## Bakgrunn
Mehus begynte å spille fiolin som syvåring og spilte blant annet i Nannestad spellemannslag. Hun gikk senere ved musikklinjen på Lillestrøm videregående skole, og studerte senere blant annet klassiske studier på Barratt Due musikkinstitutt og musikkvitenskap ved Universitetet i Oslo. Hun har blant annet jobbet som nattklubbfiolinist i Norge og i utlandet. Hun var også oppvarmingsartist for artisten David Guetta i Oslo Spektrum i 2010. Hun ga i 2018 ut en EP med improvisert musikk sammen med Thomas Enger.

Hun var tidligere kjæreste med musikeren Alexander Rybak. Paret gikk fra hverandre i 2005, og senere skrev han låten «Fairytale», der han synger om en jente han er forelsket i – en henvisning til Mehus.

I 2019 deltok hun selv i Melodi Grand Prix med låten «Feel», som hun skrev sammen med Bjørnar Hopland og Anthony Modebe. Høsten 2019 var hun av artistene på juleturnéen «Stille Natt, Hellige Natt» sammen med Tor Endresen, Rune Larsen, Maria Haukaas Mittet og Lisa Børud.

## Referanser


## Eksterne lenker
*
Operasjon Chrome Dome

**Operasjon Chrome Dome** var et stående United States Air Force-oppdrag under den kalde krigen fra 1960 til 1968, hvor Boeing B-52 Stratofortress-strategiske bombefly bevæpnet med termonukleære våpen forble på kontinuerlig luftbåren varsel og fløy ruter til punkter på grensen til Sovjetunionen.

De rullerende flydeployeringer gav sikkerhet for at det på et hvilket som helst gitt tidspunkt befant seg et betydelig antall bombefly på vingene med evne til å gjennomføre et atomangrep på Sovjetunionen.

Programmet omfattet fly fra flere enheter av det amerikanske luftvåpen.

*Operation Chrome Dome* ble avviklet etter Thuleulykken, da et atombevæpnet B-52 bombefly styrtet ned i North Star Bay tett ved Thule Air Base. To år tidligere var et annet atombevæpnet B-52 bombefly styrtet i Middelhavet nær den spanske kystby Palomares under en flyvning under *Operation Chrome Dome*-programmet.

## Se også
* Thule Monitor Mission

## Eksterne lenker
* ''SAC'S Deadly Daily Dozen'', Time Magazine, 1961
Karsten Warholm International

**Karsten Warholm International** er et innendørs, internasjonalt friidrettsstevne, som arrangeres i Ulsteinhallen i Ulsteinvik, av Dimna IL. Stevnet ble første gang arrangert i 2019. 

## Mesterskap

## Referanser


## Eksterne lenker
* Offisiell hjemmeside
Adrian Jørgensen

**Adrian Jørgensen** (født 1991) er en norsk sanger, musiker og fiskerøkter. Han har deltatt i tv-sendte musikkonkurranser som *[[X Factor (Norge) 2010|X Factor]]* og *[[The Voice – Norges beste stemme]]*, samt Melodi Grand Prix 2019 med sangen «The Bubble». Høsten 2019 deltok han i NRK-programmet *[[Stjernekamp]]*.

## Bakgrunn
### TV-konkurranser
Han deltok i talentshowet *X Factor* på TV 2 i 2010, der han hadde Marion Ravn som mentor. Jørgensen røk imidlertid ut før finalerundene. Etter konkurransen holdt han en rekke konserter i Norge og sang soundtracket til den norske filmen *[[Skvis]]* (2012).

I 2013 deltok han i talentkonkurransen *The Voice* på TV 2, der han til slutt endte på  andreplass. I 2017 var han korist for det norske bidraget «Grab the Moment» under Eurovision Song Contest i Kyiv. Han var også korist for Aleksander Walmann på låten «Talk to the Hand» i Melodi Grand Prix i 2018.

2. mars 2019 deltok han selv i Melodi Grand Prix på NRK1 med låten «The Bubble», skrevet av Jonas McDonnell, Aleksander Walmann og Kjetil Mørland. Der endte han til slutt på en andreplass, bare slått av KEiiNO med «Spirit in the Sky».

Høsten 2019 var han blant deltakerne i konkurransen *[[Stjernekamp]]* på NRK1. Der endte han opp på en fjerde plass.

### Annet
Han har samarbeidet med ulike musikkprodusenter og låtskrivere, noe som resulterte i en EP i 2016. EP-en inneholdt blant annet singelen «Baby It's Time» som ble B-listet på NRK P1 i 13 uker samme år. I tillegg til studiojobbing og musikkutgivelser, har Jørgensen vært aktiv i organisasjonen MOT i Norge, der han var ambassadør i to år.

I juli 2017 mottok han kulturprisen fra Bindal kommune.

I 2021 var han på norgesturné med band. Denne turneen ble kalt «Tårnseileren».

## Diskografi

### Singler – utvalg

* «On to Me» (2013)
* «Heart of Summer» (2014)
*«TLBD» (2015, sammen med Damien)
* «Baby, It's Time» (2016)
* «Walk on Fire» (2016)
* «Simple» (2016)
* «Favorite» (2016)
*«Questions» (2017, sammen med Damien)
* «Rockets» (2017)
*«Rolig» (2018, sammen med Chris Baco, Turab og T-Tune)
*«Keep My Cool» (2018, sammen med Surfin Sahara)
* «Despacito» (2018, cover sammen med Carina Dahl)
*«Burning» (2018, cover av Sam Smith)
*«Nostalgi 3Millioner» (2018, cover av Tomine Harket og Unge Ferrari)
* «I'm So Faded (2018)
* «Nordnorsk julesalme» (2018)
*«No Sleep» (2019, sammen med Surfin Sahara)
* «The Bubble» (2019)
*«My Head Goes Oooh» (2019)
*«På Vei» (2019)
*« My Head Goes Oooh (OKEY Remix)» (2019)
*«På Vei (Akustisk)» (2019)
*«Tjuetjue» (2020)
*«Motvind» (2020)
*«Halvhjerta» (2021)
*«Tårnseileren» (2021)

### EP

* *Baby, It's Time* (2016)

# Baby, It's Time 
#Walk on Fire
# Simple
# Favorite
**•** Tårnseileren (2021)

# Tjue Tjue (2020)
# Motvind (2020)
# Halvhjerta (2021)
# Tårnseileren (2021)

## Referanser


## Eksterne lenker
* 
* 
*
Nikita Mikhajlovitsj Muravjov

**Nikita Mikhajlovitsj Muravjov** (russisk: Никита Михайлович Муравьёв (født  i Moskva, død   i Urikovskaja i guvernementet Irkutsk) var stabsoffiser i Keisergarden og var med på å planlegge det som skulle bli Dekabristopprøret i 1825.

Muravjov var aktiv i en rekke proto-dekabristiske bevegelser.  I 1816 var han en av grunnleggerne av det hemmelige selskap Frelsesunionen.  I 1820 gikk han åpent ut som talsmann for republikansk styre i Velferdsunionen.  Etter at Velferdsunnionen ble oppløst i 1821 ble Muravjov det nordlige selskaps høyeste duma og ble leder for Det nordlige selskap. Han ble også valgt inn i ledelsen for Det sørlige selskap. Han skrev utkast til en ny russisk statskonstitusjon, og traktatem «merkelig konversasjon» som begrunnet behovet for å gjøre opprør mot despotisme.

Han var på permisjon og ute på landet da Dekabristopprøret fant sted den 14. desember 1825, og deltok således ikke direkte i dette. Men han var innblandet, og ble arrestert og fengslet i Peter-og-Paul-festningen i St. Petersburg. Han ble dømt til døden, men dommen ble omgjort til 20 års hardt straffearbeid. Han ble sendt til Nertsjinskgruvene, og så i 1835 sendt i eksil i guvernementet Irkutsk, der han døde i 1843.

## Referanser


## Litteratur
*
*Mazour, Anatole G. (1937). The First Russian Revolution, 1825: The Decembrist Movement, Its Origins, Development, and Significance. Stanford, CA: Stanford University Press
*
Tata Mumbai maraton 2019

**Tata Mumbai maraton 2019** ble arrangert 20. januar 2019, i Mumbai i India. Løpet var en del av IAAF gold label road races. 

## Resultater, herrer






## Resultater, kvinner






## Referanser


## Kilder
* Resultater (arkivert)

## Eksterne lenker
* Tata Mumbai Marathon
Bedriftsrådlovgivningen

**Bedriftsrådlovgivningen** var en lovgivning i Tyskland som eksisterte fra 1920 til 1934. Lovgivningen gjorde det obligatorisk for selskaper med mer enn 20 ansatte å velge bedriftsråd. Lovgivningen trådte i kraft 4. februar 1920. Den ble opphevet 20. januar 1934 gjennom lov om ordning av det nasjonale arbeid.
Marius Arnesen

**Marius Ly Arnesen** (født 1972) er en norsk tidligere alpintrener. Han er sportskommentator i alpint for Nent-gruppen.

Arnesen hadde ulike stillinger i  Norges Skiforbund fra 1998 til 2010. Han var europacuptrener i 1998/99-sesongen og fortsatte som europacupsjef 1999/2000-sesongen. Han var fartssjef for verdenscupalpinistene fra 2000 til 2005. Deretter var han landslagssjef for det norske herrelandslaget til 2010. Aksel Lund Svindal tok fem VM-gull og tre OL-gull med Arnesen som trener.

På Idrettsgallaen 2008 ble han tildelt prisen som Årets trener i 2007. Marit Breivik og Mika Kojonkoski var de andre to nominerte.

I 2010 begynte han som ekspertkommentator i NRK TV. I 2014 ble han daglig leder ved Norefjell Skisenter. Etter at Nordic Entertainment Group overtok rettighetene for sending av verdenscupen i alpint i 2021, gikk han over dit.

## Referanser


## Eksterne lenker
*
Laura Groeseneken

**Laura Groeseneken** (født 1990), kjent under artistnavnet **Sennek**, er en belgisk sanger og låtskriver. Hun representerte Belgia i Eurovision Song Contest 2018, men ble slått ut i semifinalen. 

Groeseneken har vært keyboardist for den belgiske musikeren Ozark Henry, blant annet under den belgiske musikkfestivalen Rock Werchter. Hun jobbet som dekoratør for IKEA, samtidig som hun var sanglærer i hjembyen n. Groeseneken har skrevet sanger for en rekke musikere, blant andre det belgiske bandet Hooverphonic med Alex Callier. Hun er også en av låtskriverne bak norske Carina Dahls «Hold Me Down», som deltok i Melodi Grand Prix i mars 2019.

## Singler

## Referanser


## Eksterne lenker
* 
* 
*
Lior Suchard

**Lior Suchard** (, født 6. desember 1981 i Haifa i Israel) er en israelsk mentalist og forfatter.

Selv har han beskrevet sin geskjeft som «mystifier» sum bedriver «supernatural entertainment».

Han har opptrådt i en rekke tv-programmer blant annet i USA, India, Australia, Russland og sitt hjemland. I 2006 vant han showet *The Successor* som hadde som mål å finne «en ny Uri Geller»..

## Verker
* *Mind Reader: Unlocking the Power of Your Mind to Get What You Want* (2012)

## Referanser


## Eksterne lenker
* 
* 
*
Lviv Danylo Halytskyi internasjonale lufthavn

**Lviv Danylo Halytskyi internasjonale lufthavn** (IATA: **LWO**, ICAO: **UKLL**) er en internasjonal lufthavn i Lviv oblast det nordvestre Ukraina.  Den første flyplassen i området ble etablert i 1929 under navnet Lwów-Skniłów flyplass.  Lufthavnen er utvidet og oppgradert flere ganger, sist i 2017.  Den har en betydelig internasjonal trafikk.  Til Skandinavia har Wizz Air direkte rute til Københavns lufthavn fra mars 2019. 

## Referanser


## Eksterne lenker
*
Human

Human har flere betydninger:

* Human, en menneskelig beskrivelse
* *[[Human (musikk)|Human]]*, et musikalsk studioalbum utgitt av Death
*HUMAN internasjonale dokumentarfilmfestival
DS «Tordenskjold» (1876)

**DS «Tordenskjold»** var et dampskip på Mjøsa i årene 1876 til 1936. Skipet gikk i gods- og passasjerrute, men ble også brukt til tømmersleping. Skipet kunne gå lenger ut på vinteren enn hjuldamperne, gjerne over nyttår før isen ble for tykk. På samme måte kunne det starte tidligere på våren, som oftest en gang i mai.

Skipet var ett av de største på Mjøsa, med innebygget passasjerdekk i hele skipets lengde. Det krevde da også et større mannskap, med fire dekksmenn og fire i maskinen foruten tre i restauranten samt fører og kaptein. Fram til 1888 var DS «Skibladners» kaptein, Gustav Adolf Raabe, fast om bord i DS «Tordenskjold» på vinterstid. Sønnen, Aksel Raabe, var kaptein fra 1888 til 1913, da han plutselig forsvant underveis fra Lillehammer til Biri. Han ble senere funnet druknet.

Den 23. november 1912 kolliderte DS «Tordenskjold» med DS «Gjøvik» i Nessundet ved Helgøya. DS «Gjøvik» sank, men alle om bord ble berget. Skipet ble også hevet og raskt reparert. Saken gikk helt til Høyesterett, der DS «Tordenskjord» i 1918 ble kjent skyldig i ulykken, og rederiet dømt til å betale 33 000 kroner i erstatning.

Etter 1920 skiftet skipet eier flere ganger. I 1923 ble skipet kjøpt av A/S «Tordenskjold», og helt ombygd. En del av overbygget på fordekket ble fjernet, og skipet fikk styrhus. Skipet fortsatte med tømmersleping fram til 9. juli 1933, men da var det slutt. DS «Tordenskjold» ble solgt for opphugging våren 1936. Noen gjenstander fra båten er tatt vare på ved Mjøssamlingene på Minnesund, og styrhuset og kahytten fra akterdekket står som hytte ved Kvarbergvika i Ringsaker.

## Referanser


## Kilder
*
Voluntad Popular

**Voluntad Popular** (**VP**, norsk: «Folkets vilje») er et sosialdemokratisk parti i Venezuela. VP ble grunnlagt av Leopoldo López 5. desember 2009 og anerkjent av den nasjonale valgkommisjonen 14. januar 2011. Partiet står i opposisjon til Nicolás Maduro og nå avdøde Hugo Chávez' sosialistiske regjering. Det tilhører valgalliansen Mesa de la Unidad Democrática (MUD).

VP betegner seg som en «pluralistisk og demokratisk bevegelse» som går inn for «de sosiale, økonomiske, politiske og grunnleggende menneskerettighetene til enhver borger av Venezuela».

## Historie

Partiets grunnlegger Leopoldo López tilhørte det høyreliberale partiet Primero Justicia før han grunnla VP. Han fungerte som borgermester i Chacao de Caracas fra 2000 til 2008, men regjeringen fratok ham retten til å bli valgt på grunn av beskyldninger om misbruk av offentlige midler. Den interamerikanske domstolen for menneskerettigheter erklærte regjeringens vedtak for urettmessig.

I 2012 betegnet López, som dengang var partiets presidentkandidat, Hugo Chávez' regjering som et autoritært regime, og han oppfordret befolkningen om å velge «en demokratisk vei fremover». Videre forpliktet han seg til å gjeninnføre rettsstaten, nærmere bestemt ved å gjøre slutt på korrupsjon og å garantere uavhengige domstoler..

López var en av de ledende skikkelsene i massedemonstrasjonene mot regjeringen i 2014. Han ble arrestert i februar 2014, og i september 2015 ble han dømt til over tretten års fengsel for oppfordring til voldsbruk og sammensvergelse. Amnesty International og Human Rights Watch klassifiserer ham som politisk fange. 30. august 2019 ble López befridd fra husarrest av tropper som sluttet seg til oppstanden mot regimet, og efter en kortvarig offentlig opptreden sammen med opposisjonslederen Juan Guaidó tok han tilflukt i Spanias ambassade i Caracas.

## Politisk ståsted
Partiet regnes i sin alminnelighet for å tilhøre sentrum-venstre i latin-amerikansk kontekst, mens Venezuelas regjering fordømmer VP for å være høyreekstremt. Som sosialdemokratisk parti har det vært medlem av Sosialistinternasjonalen siden desember 2014. VP er ett av fire venezuelanske opposisjonpartier som tilhører internasjonalen.

## Politisk innflytelse

VP tilhører opposisjonsblokken som har absolutt flertall i Venezuelas parlament *Asamblea Nacional*. Imidlertid fratok landets høyesterett forsamlingen all makt i mars 2017 og overførte dets myndighet til seg selv. Partiet har stått i fronten for et opprør mot landets sosialistregjering som kulminerte 10. januar 2019, da partiets parlamentariske leder Juan Guaidó erklærte seg selv som landets fungerende president med støtte i parlamentet efter et omstridt presidentvalg 20. mai 2018.

## Referanser


## Eksterne lenker
* 
*
Mikhail Nikolajevitsj Muravjov-Vilenskij

**Mikhail Nikolajevitsj Muravjov-Vilenskij** (russisk: Михаи́л Никола́евич Муравьёв, født  i Moskva; død  i St. Petersburg) var en av de mest reaksjonære statsmenn og embedsmenn i Tsarrussland på 1800-tallet. 

## Liv og virke
### Bakgrunn
Mikhail Nikolajevitsj Muravjov-Vilenskij var sønn av Nikolaj Muravjov (1768–1840). Han skal ikke forveksles med sønnesønnen Mikhail Nikolajevitsj Muravjov, som var russisk forsvarsminister mellom 1897 og 1900.

### Virke
I sin tid ved Universitetet i Moskva etablert Muravjov Det matematiske selskap og ble senere dets president. Han meldte seg til tjeneste under fedrelandskrigen i 1812 og ble såret ved Borodino. I 1816 var han med på å grunnlegge det første Dekabrist-selskapene og, selv om han ikke deltok aktivt i bevegelsen etter 1820, ble han arrestert for en kortere periode av politiet etter det mislykkede opprøret i desember 1825. Noen kilder hevder at han kjøpte sin frihet ved å samarbeide aktivt med etterforskerne i å identifisere medvirkende.

Takket være formidling fra mektige slektninger ble Muravjov utnevnt til viseguvernør i Vitebsk i 1826 og til guvernør av Mogilev i 1828. I disse embeder ble han kjent for sin hardhendte russifiseringspolitikk. I Hviterussland klarte han et stykke på vei å knekke den katolske kirke. Han forbød byggingen av nye katolske kirker og omgjorde de eksisterende til ortodokse kirker og kapeller.

Muravjovs erfaringer fra novemberopprøret i 1830 overbeviste ham om at det var to grupper hovedantagonister ansvarlige for spredningen av polsk nasjonalisme, katolske prester og polske studenter. Derfor satte han som sitt viktigste mål å stenge universitetet i Vilna (Vilna = Vilnius) og å få fjernet katolske prester fra undervisningsinstitusjoner. Han skal ha sagt: «Hva russiske rifler ikke har klart å gjøre, vil bli fullført av russiske skoler».

I 1831 regjerte Muravjov guvernementet Grodno, men ble overflyttet til guvernementet Minsk året etter. 

Muravjov ble i 1842 overdirektør for det russiske jordmålingskorpset, i 1850 medlem av riksrådet og i 1857 minister for riksdomenene. Han motsatte seg opphevelsen av livegenskapet. Hans administrasjon av statseide bondehuskoldninger viste seg katastrofal og reduserte mange av dem til bankerott.

I guvernementet Vilna fikk han omkring 9.000 personer deportert og 127 hengt.

## Memoarer
Hans sønnesønn Mikhail Muravjov utgav *Der Diktator von Wilna, Memoiren des Grafen M.N.M.* (tysk utgave 1883).

## Referanser


## Kilder
* Adam Bruno Ulam, *Prophets and conspirators in prerevolutionary Russia*, Transaction Publishers, 1998, På Google Books, s. 8 }

## Eksterne lenker
* Hans erindringer -(*Wieszatela*), (1863-1865), Sammenslutningen afvVidenskabsbiblioteker i Kujawsko-Pomorskie voivodskab (lest 21. desember 2011)
Arvid Solvang

**Arvid Wam Solvang** (født 1969) er en norsk gitarist, låtskriver og musikkprodusent basert i Oslo.

## Bakgrunn
Arvid Wam Solvang ble født i Haugesund, og vokste opp i Kopervik på Karmøy og spilte tidlig i flere band som gitarist. Han er utdannet ved Norges musikkhøgskole (1992–1996) og har hatt rundt  spillejobber for ulike band og musikere over hele Norge. 

Siden startet han musikkproduksjonsselskap Viagram, og fra sitt eget studio har han produsert og skrevet låter for Maria Mena, Christel Alsos, A1, Vidar Johnsen og Peter Nordberg. Han har produsert de tre første albumene til Maria Mena, og han har vært med å skrive flestepartene av sangene hennes på disse platene. Han har også vært med-forfatter og produsent på tre første albumene til Christel Alsos.

Solvang er signert til EMI Music Publishing. Han er også styremedlem i NOPA og i valgkomiteen til interesseorganisasjonen for norske artister og musikere, GramArt, samt jurymedlem i Edvard-prisen og Ramp-stipendet.

## Diskografi
Deltakelser på album, utdrag:

*2002 Maria Mena – *[[Another Phase]]*
*2004 Maria Mena – *[[Mellow]]*
*2004 Maria Mena – ''White Turns Blue''
*2004 Kristian Valen – ''Listen When Alone''
*2005 Maria Mena – ''Apparently Unaffected''
*2005 Vidar Johnsen – ''Dance of Lust''
*2007 Christel Alsos – ''Closing the Distance''
*2007 Vidar Johnsen & Peter Nordberg – *[[Ord og ögonblick]]*
*2008 Vidar Johnsen & Peter Nordberg  – ''Mål & mening''
*2009 Vidar Johnsen & Peter Nordberg  – ''I ild og vatten''
*2010 Christel Alsos – ''Tomorrow Is''
*2012 Vidar Johnsen – ''Galskapens land''
*2013 Hanne Sørvaag – ''Christmas Lights''

## Referanser


## Eksterne lenker
*
Stad (kommune)

**Stad** er en kommune i Nordfjord i Vestland fylke som ble etablert 1. januar 2020 ved sammenslåing av kommunene Selje og Eid. I tillegg ble grunnkretsene Totland, Bryggja og Maurstad fra Vågsøy kommune lagt til Stad. Stad grenser til Sande, Vanylven og Volda i nord, til Stryn i øst, til Kinn i vest, og til Bremanger og Gloppen i sør.

Navnet viser til halvøya Stad, lengst vest i kommunen.

## Geografi
Stad kommune ligger på nordsiden av Nordfjorden. Store deler av kommunen består av kupert fjellterreng, og de høyeste fjellene ligger øst i kommunen. Stads høyeste fjell er Glitregga på grensa mot Stryn, som ligger 1297,17 meter over havet. I den nordvestlige delen av kommunen ligger halvøya Stadlandet som strekker seg ut i Stadhavet. Det meste av innsjøen Hornindalsvatnet ligger i den østlige delen av Stad kommune. Innsjøen er Vestlandets største og Norges og Europas dypeste.

Bergrunnen i Stad består av gneis og gneisgranitt som tilhører Gneisregionen.

## Samfunn

Det meste av befolkningen i Stad er konsentrert rundt tettstedene Nordfjordeid og Mogrenda. Nordfjordeid er kommunens administrasjonssenter, og har  per 1. januar . Det er ellers tett bebyggelse i Eidsdalen øst for Nordfjordeid og rundt Eidsfjorden. Andre tettsteder eller bygder i kommunen er Bryggja og Flatraket, og Selje og Leikanger, som begge ligger på Stadlandet.

### Samferdsel
Riksvei 15 krysser kommunen, og forbinder den med byen Måløy i Kinn kommune i vest og Stryn i Stryn kommune i øst. Europavei 39 går gjennom kommunen. Den går fra Volda kommune vestover til Nordfjordeid, og videre sørover til ferjesambandet Lote–Anda, som fører over Nordfjorden til Gloppen kommune. Ferjesambandet Stårheim–Isane på fylkesvei 614 krysser også Nordfjorden. Stadlandet har veiforbindelse med riksvei 15 i Kinn kommune via fylkesvei 618 og med fylkesvei 61 i Vanylven kommune via fylkesvei 620.

### Helse og utdanning
Nordfjord sjukehus i Nordfjordeid er lokalsykehus for kommunene i Nordfjord.

Den videregående skolen Eid videregående skole ligger i Nordfjordeid, og er den eneste i Stad kommune.

Det ligger åtte offentlige grunnskoler i Stad kommune, og to private skoler.

### Politikk

#### Kommunestyrevalget 2023

#### Kommunestyrevalget 2019

## Næringsliv
Stad er hovedsakelig en jordbrukskommune med vekt på husdyrhold, og i tillegg er det en del frukt- og bærdyrking. 30,61&nbsp;km² av kommunens totale areal på 752,78&nbsp;km² er dyrka mark. Industrien i kommunen er variert, og er for det meste konsentrert rundt kommunesenteret Nordfjordeid. Langs kysten er fiske, fiskeoppdrett og turisme viktige næringsveier.

## Historie

Stad kommune ble etablert den 1. januar 2020 gjennom sammenslåing av kommunene Eid og Selje og bygda Bryggja i Vågsøy kommune.

På øya Selja i Sildegapet vest i kommunen finnes det ruiner etter benediktinerklosteret Selje kloster, som ble bygd på 1100-tallet.

## Referanser




## Eksterne lenker
* 
*  Kommunefakta Stad (Vestland) - Statistisk sentralbyrå 
* 
*  Selje kloster - riksantikvaren.no  
*  Stadar i Stad - turistinformasjon
Nikolaj Muravjov

**Nikolaj Nikolajevitsj Muravjov** (russisk: Николай Николаевич Муравьёв, født 15. september 1768 i Riga, død 20. august 1840 i Moskva) var en russisk offiser. Han var far til Aleksandr Muravjov, Nikolaj Muravjov-Karsskij, Mikhail Muravjov-Vilenskij og Andrej Muravjov.

## Biografi
Muravjov ble ansatt i 1788 i den russiske flåte. Han deltok i krigen mot Sverige 1788–90 og havnet da i 1790 i svensk fangenskap, og ble løslatt etter freden i Värälä samme år.

Han var deretter kommandant på tsarinna Katarina IIs lystyacht.

Han gikk i 1796 over til landhæren som oberstløytnant og innrettet i 1797 på et gods nær Moskva en krigshøyskole for utdannelse av stabsoffiserer. 

I felttogene mot franskmennene 1812–14 deltok Muravjov som greve Pjotr Tolstojs stassjhef med utmerkelse, blant annet ved Hamburgs beleiring. Han ble forfremmet til generalmajor og vendte senere tilbake til sin krigshøyskole, som han ledet til 1823 (den ble fra 1816 kalt «keiserlig akademi»).

## Kilder
*
Senatsplassen (Sankt Petersburg)

**Senatsplassen** (russisk: Сенатская площадь), tidligere **Dekabristplassen** (Площадь Декабристов) fra 1925 til 2008, og opprinnelig **Petersplassen** (Петровская площадь) før 1925, er en plass i St. Petersburg i Russland.  Den ligger på Store Nevas venstre bredd, foran Isakskatedralen. 

Plassen ble opprinnelig oppkalt etter Peter den store. I 1925 ble navnet endret til *Dekabristplassen* til minne om Dekabristopprøret som fant sted der i  1825.

Plassen avgrenses av Admiralitetsbygningen i øst. I vest er Senats- og synodebygningen (nå sete for Russlands konstitusjonsdomstol). Monumentet *[[Bronserytteren]]* pryder plassen.

## Referanser
Albert Coppé

**Albert Léon Coppé** (født 26. november 1911 i Brügge, død 30. mars 1999 i Tervuren) var en belgisk politiker. Han var visepresident for Den høye myndighet i Det europeiske kull- og stålfellesskap, fra 1952 til 1967, og i en kort periode av 1967 også president. Coppé var europakommissær fra 1967 til 1973.

## Referanser
Arthur Abraham

**Arthur Abraham** (født **Awetik Abrahamjan** (armensk: Ավետիկ Աբրահամյան) 20. februar 1980 i Jerevan, Armenia) er en armensk-tysk bokser.

## Referanser


## Eksterne lenker
* 
* 
*
Anja Røyne

**Anja Røyne** (født 4. mars 1981) er en norsk fysiker og vitenskapsformidler som forsker på geologiske prosesser, materialer og bioteknologi.

Røyne begynte å studere ved Norges Landbrukshøgskole og gikk ut med en cand.mag. i miljøfysikk derfra i 2003.
Deretter dro hun til University of Sydney for å jobbe med solenergi og gikk ut med en MSc i 2005.
Tilbake i Norge tok hun en PhD i fysikk ved Universitetet i Oslo, der hun arbeidet ved forskningssenteret Physics of Geological Processes (PGP).
Siden har hun fortsatt som forsker i PGP-gruppen.

Anja Røyne er en aktiv vitenskapsformidler. Siden 2013 har hun blogget på bloggen «Fysikk og fascinasjon».
Hun har uttalt at hun ønsker å «formidle glede og fascinasjon over hvordan verden er skrudd sammen».
I 2018 ga hun ut boka *Menneskets grunnstoffer* som fikk Brageprisen i åpen klasse.

## Referanser
Lesjaverk kraftverk

**Lesjaverk kraftverk** er et vannkraftverk ved utløpet av Lesjaskogsvatnet i Lesja kommune i Innlandet.

Det er et elvekraftverk som utnytter et fall på 4 meter.

Installert effekt er 8,5 kW fra to gamle francisturbiner.

## Referanser


## Kilder
* 
* NVE vannkraftdatabase
Skieur d’Or

**Skieur d’Or** er en utmerkelse som fra 1963 deles ut årlig av International Association of Ski Journalists (Association Internationale des Journalistes de Ski – AIJS). Utmerkelsen kalles også **Serge Lang Trophy**, oppkalt etter den første presidenten i AIJS, franskmannen Serge Lang. Han regnes som initiativtakeren til verdenscupen i alpint.

AIJS-journalistene velger ved en avstemning den beste alpine skiutøver den foregående vinteren. Vanligvis legges det til grunn sportslige prestasjoner, som olympiske seire, verdensmesterskapstitler eller verdenscupseire, men andre forhold kan også spille inn, slik som da Matthias Lanzinger fikk prisen etter sin alvorlige ulykke i 2008. Det har blitt utdelt én pris per år, bortsett fra i 1964, 1990 og 2015, da det ble utdelt to priser. Skieur d’Or ble tidligere utdelt på slutten av sesongen i forbindelse med Arlberg-Kandahar-rennene; Nå utdeles trofeet i oktober i forbindelse med sesongåpningen i Sölden.

Skieur d’Or har til og med 2023 blitt tildelt 27 menn og 17 kvinner fra 13 land. De fleste prismottakerne kommer fra Østerrike (20) og Sveits (12). Sveitseren Pirmin Zurbriggen og østerrikeren Marcel Hirscher har blitt tildelt Skieur d’Or fire ganger. Karl Schranz, Ingemar Stenmark, Alberto Tomba og Mikaela Shiffrin har blitt tildelt trofeet tre ganger hver, og Stenmark er den eneste hittil som har mottatt prisen tre år på rad. Tre nordmenn har mottatt prisen: Kjetil André Aamodt i 1993 og 2000, Lasse Kjus i 1999 og Aksel Lund Svindal i 2007.

Prisen blir på norsk noen ganger kalt «Gullskien».

## Prisvinnere

## Statistikk
Utøvere som har mottatt Skieur d’Or to eller flere ganger, kronologisk etter det året de oppnådde dette antallet: 

## Se også
*Liste over olympiske medaljevinnere i alpine grener (kvinner)
*Liste over olympiske medaljevinnere i alpine grener (menn)
*Liste over verdenscupvinnere i alpint for kvinner
*Liste over verdenscupvinnere i alpint for menn

## Referanser


## Eksterne lenker
*AIJS (Association Internationale Journalistes de Ski)
Løvenes garde

***Løvens garde*** er en animert TV-serie for barn som gikk på Disney Channel og Disney Junior fra 2015 til 2019. Serien er en spin-off av filmen ''Løvenes konge'' og tar plass mellom den første og andre filmen. 

I Norge har den gått på Disney Junior Norge. Den norske versjonen ble instruert av Inger Teien og oversatt av Lars Bjerke

## Figurer

## Referanser
Ertebuskslekta

* sibirertebusk (*C.&nbsp;arborescens*)
* kløverertebusk (*C.&nbsp;frutex*)
* mankeertebusk (*C.&nbsp;jubata*)
* dvergertebusk (*C.&nbsp;pygmaea*)

**Ertebuskslekta** (*Caragana*) er ei planteslekt i erteblomstfamilien.

Artene er busker, eller svært sjeldent små trær. Akselbladene er små og taggaktige. Bladene er likefinnede med 4–20 helrandede småblad. Ofte fortsetter hovedstilken forbi det siste bladparet, men hos noen arter er hovedstilken redusert så bladene tilsynelatende er koblete. Blomstene sitter i bladhjørnene, som regel enkeltvis, men av og til to–fem sammen. Begeret er rør- eller klokkeformet med fem tenner. Blomsten er gul, mer sjelden purpur, rosa eller hvit. Belgen er sylindrisk eller flattrykt.

Ulike kilder oppgir mellom 80 og 100 arter i ertebuskslekta. *ILDIS World Database of Legumes* oppgir 84 arter. De er utbredt i tempererte deler av Asia og i Øst-Europa. Artsrikdommen er størst på Tibetplatået og i nordvestre Kina. Hevingen av Tibetplatået førte til rask dannelse av nye arter for 3,4–1,8 millioner år siden.

Arter i denne slekta plantes som prydplanter, i hekker og for å stabilisere sanddyner.

## Litteratur
* 
* 
* 
* 
* 
* 

## Eksterne lenker
*